cyanic-selkie/wikianc huggingface dataset:
Ledinio kibiro iššūkis
2015 m. liepos 1 d. šoninės amiotrofinės sklerozės bendruomenė JAV kartu su „ŠAS Asociacija“ (angl. ALS Association), „Leso Turnerio ŠAS fondu“ (angl. Turner ALS Foundation) ir „ŠAS terapijos ir vystymo institutu“ (angl. ALS Therapy Development Institute) pabandė atgaivinti „Ledinio kibiro iššūkį“, tikėdamiesi surinkti dar daugiau aukų ir paversti šią akciją kasmetine. Deja, bandymas buvo nesėkmingas, nes 2015 m. akcija nepakartojo 2014 m. kampanijos sėkmės, kurios metu buvo surinkta net 220 mln. JAV dolerių aukų. Nepaisant to, kai kurios įžymybės ir politikai prisidėjo prie iššūkio atgaivinimo, manydami, jog tai taps kasmetiniu reiškiniu, vyksiančiu kiekvieną vasarą.
Pradininkai
1991 m. nežinomos kilmės iššūkis, tuomet vadintas „Šalto vandens iššūkiu“, išpopuliarėjo Šiaurės Amerikoje bei šiaurinėje Norvegijos dalyje. Kad iššūkis būtų įvykdytas, reikėjo paaukoti pinigų, kurie buvo skiriami vėžio tyrimams, arba įšokti į šaltą vandenį. Norvegijoje, neįveikus iššūkio, pralaimėjusysis turėjo pirkti alkoholinių gėrimų kitiems dalyviams. Galiausiai 2014 m. „Šalto vandens iššūkis“ įgavo naują pavadinimą – „Ledinio kibiro iššūkis“ ir sulaukęs milžiniškos sėkmės tapo virusiniu socialinėje erdvėje. Kaip teigia „Wall Street Journal“, „Ledinio kibiro iššūkį“ pradėjo profesionalūs golfo žaidėjai, kurie rėmė įvairias gyvūnų prieglaudas.
2014 m. gegužės 20 d. Naujojo Džersio ugniagesių komandą, Youtube platformoje, patalpino vaizdo įrašą, kuriame atlieka „Šalto vandens iššūkį“ su vandens žarnomis. Dalyvavę ugniagesiai gavo baudas už neteisėtą įrangos naudojimą be sutikimo.
Netrukus po šio įvykio, 2014 m. liepos 15 d., televizijos žinių pranešėjas Mattas Laueris (angl. Matt Lauer) prikaustė visų žvilgsnius, kai Grego Normano (angl. Greg Norman) rytinėje laidoje „Šiandienos šou“ (angl. Today‘s Show) apsipylė lediniu vandeniu. Mattas Laueris finansinę auką skyrė Palm Beacho apskrities slaugos namams (angl. Hospice of Palm Beach County).
Iššūkio susiejimas su ŠAS
miniatiūra|Amerikietiško futbolo komandos „Atlantos sakalai“ žaidėjai atlieka iššūkį. Kaip teigia ŠAS organizacijos internetinis žurnalas „Vizija“, viskas prasidėjo 2014 m. vasarą Floridoje nuo golfo žaidėjo Chriso Kennedžio (angl. Chris Kennedy). Tada, kai žaidėjas liepos viduryje atliko dar menkai žinomą iššūkį, jis nebuvo susietas su jokia labdaros organizacija. Golfo žaidėjas pamanė, kad pradžiugins šeimos narį, kuris kovoja su šonine amiotrofine skleroze. Atlikęs iššūkį, Kenedis nominavo sergančio giminaičio žmoną „Ledinio kibiro iššūkiui“. Netrukus, gerumo akcijos žinia pasiekė regbio žaidėją Pattą Quinną (angl. Patt Quinn). Per sękančias dvi savaites žinia pasiekė Quinno draugą Pete'ą Frates'ą (angl. Pete Frates), kuris tapo ketvirtuoju žmogumi, atlikusiu šį iššūkį ir skyrusių auką ŠAS organizacijai. 2019 m. rugsėjo 2 d. duotame interviu Bostono televizijai P. Frateso tėvas teigė, jog sūnus jautėsi tarsi ŠAS ligos Nostradamas. „Ledinio kibiro iššūkis“ pirmą kartą susilaukė masinio žiniasklaidos susidomėjimo 2014 m. birželio 30 d., kai golfo kanalo laidos „Ryto judėjimas“ (angl. Morning Drive) dalyviai tiesioginio eterio metu įvykdė iššūkį ir apsipylė lediniu vandeniu.
Australijos transportas
Šiais laikais pagrindinė transporto rūšis Australijoje yra automobilių transportas. Beveik kas antras šalies gyventojas turi nuosavą automobilį, du trečdaliai dirbančiųjų vyksta juo į darbą. Keliais gabenama beveik trečdalis Australijos vietinių krovinių. Dėl didelių atstumų, lygaus reljefo ir gerų oro sąlygų išvystytas oro transportas. Geležinkeliai daugiausiai naudojami krovinių pervežimams, ypač kasybos pramonės produkcijos transportavimui į uostus, bei priemiestiniams keleivių pervežimams. Šalyje yra virš 100 jūrų uostų; naudingųjų iškasenų eksporto uostai pagal krovos apimtį – vieni didžiausių pasaulyje.
Ledinio kibiro iššūkis
Iššūkio susiejimas su ŠAS
Tą pačią dieną, golfo žaidėjas Chrisas Kennedis, įvykdė iššūkį ir nominavo savo giminaitę, kurios vyras kentė nuo ŠAS jau 11 m. Golfo žaidėjo iššūkis tapo pirmasis susietas su ŠAS asociacija, kadangi tuo metu jis nebuvo siejamas su jokia konkrečia paramos organizacija. miniatiūra|„ŠAS asociacijos“ (angl. ALS Association) logotipasPatto Quinno Facebook draugų sąraše buvo ir Peto Frateso giminaitė Senerchia, kurios vyras kentė nuo ŠAS, todėl kaip mat paskatino savo draugus prisidėti prie iššūkio ir paaukoti. Pete'as Frates'as 2012 m. buvo apdovanotas specialiu apdovanojimu už lėšų rinkimą ir kilnios idėjos sklaidą. Frateso ryšiai su Bostono koledžu ir sporto pasaulio žmonėmis tik dar labiau padėjo iššūkiui išgarsėti ir tapti žinomam. Fratesas ir Quinnas iššūkį atliko norėdami palaikyti „ŠAS terapijos ir tyrimų institutą“ (angl. ALS Therapy Development Institute). Po Frateso paskatinimo socialinėje erdvėje, mažosios lygos beisbolo žaidėjui buvo diagnozuota ŠAS, todėl pastebėta, kad Bostono apylinkėse kampanija tapo virusine, o socialinėje erdvėje pasipylė iššūkio tematikos įrašai.
Pete'as Frates'as pralaimėjo kovą su klastinga liga 2019 m. gruodžio 9 d. Jis mirė savo namuose Beverlyje, sulaukęs 34 m.
Australijos transportas
Keliai
Automagistralių (Freeways) yra visose valstijose, išskyrus Šiaurės teritoriją, tankiausią jų tinklą turi Viktorijos valstija. Automagistralėmis sujungti Sidnėjus ir Melburnas su atšaka į Kanberą bei, iš dalies, Sidnėjus ir Brisbanas (atskiri ruožai – dviejų juostų kelias). Trumpesni ruožai nutiesti pagrindinėmis kryptimis iš visų penkių didmiesčių, taip pat ir prie Niukaslo, Taunsvilio, Kernso, Hobarto, Lonsestono bei nuo Devonporto iki Bernio. Atskiri miesto automagistralių ruožai Sidnėjuje, Melburne ir Brisbane – mokami.
43 km (2015 m.) kelių nutiesti po žeme – didmiesčių centruose arba po vandens telkiniais. Ilgiausias – 6,7 km ilgio Airport Link tunelis Brisbane.
Ledinio kibiro iššūkis
Įžymybių įsitraukimas
Stephenas Hawkingas vaizdo įraše atsisakė įvykdyti iššūkį dėl pneumonijos, kuria sirgo tuo metu, tačiau iššūkį įvykdė trys jo vaikai.
Australijos transportas
Keliai
Iki XX a. pab. keliai buvo žymimi skaitmenimis: valstybiniai – geltonu skaitmeniu žaliame fone (National highway) arba juodu skaitmeniu baltame fone (National route), valstijų keliai – baltu skaitmeniu mėlyname fone. Nuo 1979 m. Tasmanijoje, nuo 1990–ųjų Viktorijoje ir Pietų Australijoje, vėliau ir kitose valstijose, išskyrus Vakarų Australiją, palaipsniui pereinama prie raidinio skaitmeninio žymėjimo: Raide „M“ prieš skaitmenį žymimos autostrados, raide „A“ – kiti pagrindiniai šalies keliai, raide „B“ – mažesnės svarbos regioniniai keliai, raide „C“ – vietinės reikšmės keliai.
Ledinio kibiro iššūkis
Įžymybių įsitraukimas
Tuometis Jungtinių Amerikos Valstijų prezidentas Barackas Obama katu su Donaldu Trump u buvo nominuot iššūkiui Ethelės Kennedi, tačiau nusprendė prisidėti 100 JAV dolerių aukomis. Justinas Bieberis, LeBronas Jamesas, Alas Yankovičius taip pat nominavo Baracką Obamą šiam iššūkiui. Japonų manga kūrėjas Hirohiko Arakis platformoje YouTube susikūrė asmeninį kanalą ir ten patalpino vienintelį vaizdo įrašą, kuriame atlieka iššūkį. Buvęs JAV prezidentas Georgas W. Bushas prisijungė prie „Ledinio kibiro iššūkio“ ir nominavo buvusį prezidentą Billą Clintoną. Jungtinės Karalystės ministras pirmininkas Davidas Cameronas nusprendė paaukoti ir nefilmuoti vaizdo įrašo.
Australijos transportas
Keliai
Valstybiniai keliai šiaurės–pietų kryptimi turi neporinius, rytų–vakarų kryptimi – porinius numerius. Išimtis – pirmojo numerio kelias, jungiantis valstijų sostines ir pakrančių miestus aplink visą žemyną. Kelio ilgis – 14 500 km, tai vienas ilgiausių pasaulio numeruotų kelių.
Pagrindinius kelius finansuoja ir prižiūri valstijos, vietinius kelius ir miestų gatves – savivaldybės. Prie valstybinių kelių finansavimo prisideda ir federalinė vyriausybė. Kelių eismo taisyklės suderintos ir galioja visose valstijose. Leistinas greitis už gyvenviečių ribų – 100 km/h, Vakarų Australijoje ir Šiaurės teritorijoje – 110 km/h. Miestuose leidžiamas 50 km/h (Šiaurės teritorijoje – 60 km/h), miestų magistralėse – 60–90 km/h maksimalus greitis. Didžiausias greitis, 130 km/h, leidžiamas atskiruose Šiaurės teritorijos pagrindinių kelių ruožuose.
Ledinio kibiro iššūkis
Iššūkio sėkmė
„Ledinio kibiro iššūkis“ surinko 220 mln. JAV dolerių aukų visame pasaulyje. Konkurencijos, socialinių tinklų, narcisizmo internete ir žemų dalyvavimo standartų kombinacija lėmė 2,4 mln. pažymėjimų Facebook platformoje. Vis dėlto, 40–50% aukų buvo vienkartinės, tačiau iššūkiui pavyko pritraukti daug dalyvių, lėšų ir visuotinio dėmesio. Šiai akcijai išskirtinai pavyko pasipelnyti iš neįprasto žiniasklaidos ir žmonių įsitraukimo. Socialiniai tinklai gerumo akcijai padėjo pasiekti žmones visame pasaulyje: socialinių tinklų naudotojai patys rinko potencialius kandidatus ir nominavo juos iššūkiui. Be to, vaizdo įrašai išsiskirdavo pramoginiu turiniu. Įprastai jų trukmė apimdavo apie 1 minutę, tad tokių vaizdo įrašų stebėjimas itin įtraukė žiūrovus. „Ledinio kibiro iššūkio“ konceptas sukėlė „Virpėjimo efektą“ (angl. ripple effect), pavyzdžiui „The Guardian“ straipsnis: „10 geriausių „Ledinio kibiro iššūkio“ įžymybių vaizdo įrašų“. Nepaisant milžiniškos reklaminės sėkmės, kritikai teigia, kad iššūkio koncepto primityvumas, neskleidžia žinios apie šoninę amiotrofinę sklerozę, pasekmes ir kam ji gali būti pavojinga.
Beižionių dvaras
Istorija
Dvaro teritorijoje 1926 m. pastaty­ta medinė Beižionių Šv. Kryžiaus Išaukštinimo bažnyčia, įkurta pa­rapija.
Australijos transportas
Geležinkeliai
thumb|Geležinkelis prie Dabo, Naujajame Pietų Velse Geležinkeliai Australijoje pradėti tiesti XIX a. antroje pusėje. Kolonijos, vėliau valstijos, tiesė geležinkelius savo reikmėms, skirtingų vėžių, dažniausiai iš savo sostinės į žemyno gilumą. Tarp atskirų kolonijų (valstijų) geležinkeliai nebūdavo tiesiami, juos sujungdavo tik tada, jei geležinkeliai priartėdavo prie kitos valstijos sienų. Po Australijos Sandraugos įkūrimo ir iki pat šių laikų buvo stengiamasi šiuos atskirus tinklus sujungti į vieningą šalies geležinkelių sistemą: tarp valstijų nutiestos naujos standartinės vėžes (1435 mm) linijos (1917 m. Transaustralijos geležinkelis, 1930 m. Sidnėjaus–Brisbano geležinkelis, 2004 m. Adelaidės–Darvino geležinkelis), standartizuotos skirtingų vėžių linijos atskirose valstijose. Nepaisant to, skirtumai tarp geležinkelių vis dar žymūs: Kvinslande, Viktorijoje, Vakarų Australijoje, Tasmanijoje didelė dalis geležinklelų – nestandartinės vėžės, elektrifikuotų ruožų kontaktiniai tinklai – skirtingų rūšių ir įtampų.
Ledinio kibiro iššūkis
Iššūkio sėkmė
2014 m. iššūkio sėkmė paskatino „Raumenų distrofijos asociaciją“ (angl. Muscular Dystrophy Association (MDA)) nutraukti organizuojamą ilgos trukmės kasmetinę televizijos labdaros akcijos transliaciją (angl. MDA Show of Strenght). Teigiama, kad pagrindinė to priežastis yra ta, jog „Ledinio kibiro iššūkis“ pakeitė „Raumenų distrofijos asociacijos“ požiūrį į viešųjų ryšių strategijos kūrimą. Tačiau 2020 m. spalio 24 d. legendinė labdaros akcijos transliacija buvo atkurta, kurios vedėju tapo komikas Kevinas Hartas.
Australijos transportas
Geležinkeliai
thumb|left|Transperth priemiestinis traukinys ir Indian Pacific tolimojo susisiekimo traukinys Perte. Abu traukiniai – ant dvigubos vėžės geležinkelių Australijos geležinkelių tinklas 32 894 km ilgio (2019 m.), iš jų standartinės vėžės – 17 972 km, siaurieji – 11 930 km, platieji – 2 683 km. Dešimtadalis geležinkelių – elektrifikuoti, daugiausia elektrifikuotų ruožų yra Kvinslande (Brisbano–Rokhamptono linija, Centrinio Kvinslando akmens anglių geležinkeliai). 89 % geležinkelio ruožų – vienkeliai. Dvikeliai ruožai įrengti miestuose, didesnėje Sidnėjaus–Melburno linijos dalyje, geležies rūdos geležinkeliuose Pilbaroje. Tiesiamos naujos linijos: keleivių pervežimams didmiesčiuose, akmens anglių ir geležies rūdos transportavimui kasybos regionuose. 2010–2019 m. nutiesta 920 km krovininių ir 110 km keleivinių (įskaitant greitojo tramvajaus linijas) geležinkelių. Tiesiamas Melburno–Brisbano geležinkelis (Inland Rail), atnaujinant esamą infrastruktūrą bei įrengiant naują (30 % trasos ilgio).
Ledinio kibiro iššūkis
Iššūkio sėkmė
2017 m. Peteas Fratesas išleido knygą, kurioje detalizuoja savo patirtį apie ŠAS ligą ir įsitraukimą į socialinę akciją. Teigiama, kad pusė pajamų iš knygos pardavimų atiteko Frateso šeimai.
Australijos transportas
Geležinkeliai
Dauguma geležinkelių – valstybiniai. Geležies rūdos transportavimui iš kasyklų į uostus skirti geležinkeliai Pilbaros regione priklauso privačioms kasybos bendrovėms Rio Tinto, BHP Group, Roy Hill ir Fortescue. Šių geležinkelių infrastruktūra pritaikyta sunkiasvoriams traukiniams, Fortescue geležinkelio leidžiama ašies apkrova – 40 t, didžiausia pasaulyje.
Kvinslande ir Naujajame Pietų Velse yra anglies transportavimui iš kasyklų į uostus skirtų geležinkelių. Šių geležinkelių infrastruktūra aukšto lygio, bet šiek tiek nusileidžia Pilbaros geležinkelių normoms. Grūdų pervežimams skirtų geležinkelių yra Kvinslande, Naujajame Pietų Velse, Viktorijoje, Vakarų Australijoje. Kvinslande yra apie 3 000 km ilgio privatus siauros vėžės (610 mm) cukranendrių pervežimams skirtų geležinkelių tinklas. thumb|center|400px|Australijos geležinkeliai 2019 m.
Ledinio kibiro iššūkis
2015 m.
2015 m. rugpjūčio 1 d., ŠAS ligos organizacijos, Jungtinėse Amerikos Valstijose, nusprendė atgaivinti „Ledinio kibiro iššūkį“. Organizacijos teigė, kad norėjo rengti šį iššūkį kiekvienų metų rugpjūtį, kol bus rastas gydymas šoninei amiotrofinei sklerozei. „ŠAS asociacijos“ (angl. ALS Association) prezidentė ir generalinė direktorė Barb Newhouse sakė: „Mes turime užbaigti tai, ką pradėjome buvusių metų vasarą. Kiekvieną rugpjūtį, kol rasime gydymą.“
Alsėdžių I tvenkinys
Alsėdžių I tvenkinys – tvenkinys Lietuvoje, Plungės rajone, Alsėdžių miestelio pietrytiniame pakraštyje. Sudarytas užtvenkus Sruojos upę (Varduvos intakas) 26,7 km nuo jos žiočių. Tvenkinio ilgis iš pietų į šiaurę – 1,37 km, plotis – iki 0,29 km. Altitudė 142,7 m. Pietinė dalies krantai aukštoki. Krantai daugiausia apaugę medžiais ir krūmynais. Šiaurinėje pakrantėje įrengtas paplūdimys. Aplinkui plyti pievos ir dirbami laukai. Pasroviui iškart telkšo Alsėdžių II tvenkinys. Į pietus įsikūręs Šonių, į rytus – Žvirblaičių kaimai. Rytine pakrante eina kelias.
Pärnu Linnameeskond
Pärnu Linnameeskond – Estijos futbolo klubas iš Pernu. Dar žinomas kaip Pärnu LM. Nuo 2015 m. dalyvauja Meistriliiga pirmenybėse.
Ledinio kibiro iššūkis
2015 m.
2015 m. kampanija sulaukė Major League Baseball dėmesio. Kiekvienas klubas priėmė iššūkį ir nominavo vietines įžymybes ar organizacijas. Pete'as Frates'as džiaugėsi sportininkų įsitraukimu: „Aš jaučiuosi susijaudinęs ir dėkingas didžiajai beisbolo lygai už šių metų palaikymą.“
2015 m. kampanijoje dalyvavo tokios įžymybės kaip Masačusetso gubernatorius Charlis Bakeris, kuris atliko iššūkį vilkėdamas „Išlaisvinkit Brady“ (angl. Free Brady) marškinėlius (tuomet vykusių rungtynių metu amerikietiško futbolo žaidėjas Tomas Bradis buvo pašalintas iš aikštės), Justinas Bieberis dar kartą, aktorius Hugh Jackmanas, aktorė Renee Zellweger, kuri iššūkį atliko stovėdama žirgų girdykloje, kad visas panaudotas vanduo nebūtų išvaistytas. JAV prezidentas Barackas Obama vėl buvo nominuotas iššūkiui amerikietiško futbolo žaidėjo Steve'o Gleason'o, kuriam diagnozuota ŠAS. Republikonas, buvęs JAV prezidentas, Donaldas Trumpas iššūkį įvykdė 2014 m., 2015 m., gavęs nominaciją iš Bostono miesto mero Marty Walsho, pavadino jį klounu ir pasiūlė Bostono miesto gyventojams pakeisti merą. miniatiūra|Aktorius [[Matt Damon|Mattas Damonas atlieka iššūkį, naudodamas tualeto vandenį.]] Jungtinėje Karalystėje, „Raumenų distrofijos asociacija“ atsisakė atgaivinti šią kampaniją. Asociacijos išorinių operacijų vadovas Chrisas Jamesas teigė: „Mes manome, kad buvusių metų vasarą surinkome pakankamai daug aukų bei paskleidėme žinią apie ligą, todėl nemanome, kad verta atgaivinti iššūkį.“ Vietoj to, asociacija surengė prisiminimų kampaniją „Buvusi vasara“, kurios metu džiaugėsi žmonių įsitraukimu bei pasidalijo ŠAS ligos aukų istorijomis. Nepaisant organizacijos nenoro atgaivinti iššūkį, muilo operos trupė „Hollyoaks“ apsipylė lediniu vandeniu ir nominavo kitą trupę „Casualty“. Aktorius Eddis Redmayneas, nominuotas Renee Zellweger, atliko iššūkį antrąkart ir nominavo aktorių Charlį Coxą, kuris iššūkį nufilmavo 2015 m., Niujorke. 2015 m. rugsėjo 6 d. Tiuksberio mieste buvo bandyta pagerinti pasaulio rekordą, kai vienu metu, žmonių minia atlieka iššūkį, tačiau bandymas buvo nesėkmingas, nes pasaulio rekordas (428 žmonės) liko nepagerintas, tačiau pavyko pasiekti naują JK rekordą su 248 žmonėmis. Televizijos laidų vedėjas Eamonnas Holmesas (angl. Eamonn Holmes) atliko iššūkį rytinėje laidoje „Šis rytas“ (angl. This Morning) prieš tai pranešęs apie įvykį Britanijos garbės apdovanojimuose (angl. Pride of Britain Awards), kuriuos tais metais vedė.
Australijos transportas
Oro uostai
thumb|Sidnėjaus oro uosto vietinių skrydžių terminalas thumb|Kanberos oro uostas 2013 m. šalyje buvo 480 oro uostų. 2017 m. 349 oro uostų kilimo-tūpimo takai buvo asfaltuoti, iš jų 11 buvo ilgesni nei 3 047 m. 14 oro uostų – tarptautiniai (skliaustuose IATA oro uosto kodas):
Uostai
thumb|Sidnėjaus konteinerių uostas [[Botanikos įlanka|Botanikos įlankoje]] Australijoje yra 106 jūrų uostai. Svarbiausi universalūs uostai yra Adelaidėje, Brisbane, Kernse, Darvine, Frimantle (Perte), Džilonge, Gladstone, Port Linkolne, Makajuje, Melburne, Niukasle, Portlande, Sidnėjuje, Taunsvilyje, Vulongonge (Port Kembla). Geležies rūdos uostai – Dampyre, Port Hedlande, Džeraldtone, Keip Lamberte, Esperanse, akmens anglies – Hei Pointe. Port Hedlandas – didžiausias pasaulio birių krovinių uostas, Niukaslas – didžiausias pasaulyje anglies eksporto uostas.
Vidaus vandens keliai
Dėl nepastovaus vandens lygio Australijos didžiosios upės šiuolaikinei komercinei laivybai netinkamos. 1850–1940 m. vandens transportui buvo naudojama Murėjaus-Darlingo upių sistema, iš vidinių Naujojo Pietų Velso ir Viktorijos rajonų į pakrantę buvo gabenama vilna ir kita žemės ūkio produkcija, vežami keleiviai. Laivyba šiomis upėmis buvo rizikinga ir nepatikima, todėl, nutiesus geležinkelius, jos atsisakyta. Šiais laikais vidiniai vandens keliai naudojami turizmui, sportui, pramogoms, veikia keltai.
Vamzdynai
Vamzdynais Australijoje transportuojamos gamtinės dujos, nafta, naftos produktai, geležies rūdos suspensija (Tasmanijoje), vanduo.
Jonas Kazimieras Denhofas
Jonas Kazimieras Denhofas (1649 m. birželio 8 d., Varšuva – 1697 m. birželio 20 m., Roma) – Romos katalikų ir ATR valstybinis veikėjas, Mogilos abatas (1666), Varšuvos kanauninkas, Plocko dekanas, Krokuvos kanauninkas (1681), ATR rezidentas Romoje (1682), kardinolas (1686), Čezenos vyskupas (1687–1697).
Pärnu Linnameeskond
Istorija
Klubas įkurtas 2011 m. Jis atsirado sujungus tris mažus klubus į vieną: JK Pärnu Vaprus, Pärnu jalgpalliklubi (JK Pärnu) ir Pärnu Kalevi SK.
Dalyvavo Esiliiga pirmenybėse. 2015 m. pirmą kartą dalyvavo Meistriliiga pirmenybėse. Debiutiniame sezone liko aštunti. 2016 m. Meistriliiga pirmenybėse liko devinti ir dėl išliko elito lygoje turėjo žaisti pereinamąsias varžybas.
Klubo logotipas ir spalvinė gama
Kadangi Pärnu Linnameeskond išvertus reiškia Pernu miesto komanda, tai logotipas buvo Pernu miesto herbas.
Ledinio kibiro iššūkis
2015 m.
Spalio pradžioje, buvo pranešta, kad 2015 m. kampanija surinko 500 tūkst. JAV dolerių. 2014 m. ta pati kampanija surinko 115 mln. JAV dolerių. „ŠAS asociacija“ (angl. ALS Association) spalio viduryje paviešino oficialią aukų statistiką. Aukų skaičius siekė milijoną JAV dolerių, taip pat buvo atskleista, kad maždaug tik 14% mecenatų, aukoję 2014 m., vėl prisidėjo ir 2015 m.
Australijos transportas
Keleivių pervežimai
2019 m. Australijoje buvo registruota 19,5 mln. automobilių, iš kurių 74,4 % buvo lengvieji. Beveik kas antras šalies gyventojas turi nuosavą automobilį; vienu automobiliu vidutiniškai įveikiami 15 000 km per metus. 2016 m. gyventojų surašymo duomenimis 68,4 % Australijos dirbančiųjų į darbą vyko nuosavais automobiliais, 11,5 % – viešuoju transportu. Viešuoju transportu labiau naudojasi didžiųjų miestų ir jaunesnio amžiaus gyventojai.
Ledinio kibiro iššūkis
2016–2019 m.
Australijos ministro pirmininko pavaduotojas Barnabis Joycas atliko iššūkį 2016 m. ir nominavo savo kolegą Michaelą McCormaką. Šių politikų kolega, Australijos parlamento narys Adamas Marshallas, taip pat atliko iššūkį. Atnaujinta „Ledinio kibiro iššūkio“ versija buvo pavadinta „Kas yra tavo kibire?“ (angl. What’s in your bucket?), tradiciniai ledo kubeliai buvo pakeisti kitomis medžiagomis: pomidoru padažu, spagečiais, agurkėliais, alumi, vaikiška pudra, kava ar net smėliu. Masačusetso gubernatorius Charlis Bakeris įformino iššūkį kaip kasmetį įvykį, kuris vyks pirmąją rugpjūčio savaitę ir pavadino „Ledinio kibiro iššūkio savaite“. Pete‘o Frates‘o šeima prisijungė prie Beverlio policijos departamento ir rugpjūčio 27 d. suorganizavo „Ledinio kibiro iššūkio“ renginį, kurio metu šeimos nariai ir policininkai drauge įvykdė iššūkį.
Australijos transportas
Tarpmiestiniai traukiniai
thumb|The Ghan traukinys Darvino stotyje Journey Beyond Rail Expeditions bendrovė eksploatuoja keturis tolimojo susisiekimo traukinius Indian Pacific (Sidnėjus–Adelaidė–Pertas), The Ghan (Adelaidė–Alis Springsas–Darvinas), The Overland (Melburnas–Adelaidė) ir The Great Southern (Brisbanas–Melburnas–Adelaidė). Indian Pacific, The Ghan ir The Great Southern – prabangūs traukiniai, naudojami daugiausia turtingų turistų. Valstybinė NSW TrainLink bendrovė užtikrina susisiekimą tarp Sidnėjaus ir Brisbano, Kanberos, Melburno, Dabo, Broken Hilio bei Armideilio. V/Line bendrovė – tarp Melburno ir Viktorijos valstijos miestų, Queensland Rail – tarp Brisbano ir Kvinslando miestų, Transwa – tarp Perto ir Vakarų Australijos miestų. Tarpmiestiniais traukiniais (neskaitant Journey Beyond Rail Expeditions traukinių) 2018–2019 finansiniais metais pervežta 65 mln. keleivių.
Australijos vyriausybė nuo XX a. devintojo dešimtmečio svarsto apie galimybę įrengti tarp Sidnėjaus ir Melburno greitųjų traukinių liniją, tačiau toliau planavimo nepažengta. Šiuo metu didžiausias Australijos traukinių išvystomas greitis keleiviniuose maršrutuose – 160 km/h.
Ledinio kibiro iššūkis
2016–2019 m.
Penktosios iššūkio metinės buvo paminėtos „Copley“ aišktėje, Bostone, Masačusetse. Renginyje dalyvavo Peteas Fratesas ir valstijos gubernatorius Charlis Bakeris.
Australijos transportas
Priemiestiniai traukiniai
Priemiestinių traukinių eismas labiausiai išvystytas šalies didžiuosiuose miestuose Sidnėjuje, Melburne, Brisbane, Perte, Adelaidėje ir Gold Kouste. Dažnesniais intervalais kursuoja Sidnėjaus, Melburno, Perto ir Brisbano priemiestiniai traukiniai. Sidnėjaus traukiniais pervežama daugiausia keleivių – apie milijoną per parą, Melburno priemiestinių traukinių tinklas – didžiausias, bet traukinių eismas mažesnio intensyvumo už Sidnėjaus. Priemiestiniais traukiniais 2018–2019 finansiniais metais Australijoje pervežta 754,4 mln. keleivių.
Metropolitenas
Sidnėjus yra vienintelis Australijos miestas su metropolitenu. Nuo 2019 m. mieste veikia viena metropoliteno linija, tiesiama antra. Priemiestinių traukinių linijos Sidnėjaus, Melburno, Brisbano ir Perto centruose nutiestos po žeme ir turi dalį metropoliteno savybių.
Ledinio kibiro iššūkis
Taisyklės
Nominuotasis asmuo, per artmiausias 24 valandas, privalo nufilmuoti vaizdo įrašą, kuriame apsipila lediniu vandeniu, ir patalpinti jį socialiniuose tinkluose. Pirmiausia, dalyvis privalo paskelbti, kad priima iššūkį, o tada pripilti ledinio vandens į kibirą. Tuomet, turi apsipilti lediniu vandeniu iš kibiro. Vaizdo įrašo pabaigoje nominuoja 3 pretendentus ir paskelbia, kokiai organizacijai skiria auką. Kai kurie dalyviai rinkosi aukoti, atlikti iššūkį arba pilnai įvykdyti užduotį.
Jonas Kazimieras Denhofas
Biografija
Lenkijos magnatų Denhofų giminės atstovas, herbo „Vepr“ savininkas. Karūnos didžiojo pakamario Teodoro Denhofo (m. 1684) ir Katerinos Pranciškos fon Besen (m. po 1673) sūnus. Jo krikšto tėvu tapo kardinolas ir būsimasis Lenkijos karalius Jonas Kazimieras Vaza.
Australijos transportas
Tramvajai
thumb|Melburno tramvajus Dauguma Australijoje veikusių tramvajų buvo uždaryti iki XX a. aštuntojo dešimtmečio, vadovaujantis tuomet populiariu požiūriu, kad, didėjant nuosavų automobilių skaičiui, tramvajai trukdo eismą ir yra nebereikalingi. Tramvajus liko tik Melburne ir viena linija – Adelaidėje. Melburno tramvajaus tinklas šiuo metu – didžiausias pasaulyje. Tramvajų būta Balarate, Bendige, Brisbane, Broken Hilyje, Frimantle, Džilonge, Hobarte, Kalgurlyje, Lonsestone, Meitlande, Niukasle, Perte, Rokhamptone, Sorente, Sidnėjuje ir Sent Kildoje.
Ledinio kibiro iššūkis
Iššūkio sklaida
miniatiūra|Pietų Karolinos gubernatorė Nikki Haley atlieka „Ledinio kibiro iššūkį“. 2014 m. viduryje „Ledinio kibiro iššūkis“ tapo virusiniu socialinėje erdvėje, ypatingai JAV. Prie šio iššūkio prisijungė daug įžymybių, politikų, sportininkų, kurie publikavo savo įrašus socialiniuose tinkluose arba dalyvavo televizijos rengiamose akcijose. Anot „New York Times“, Facebook platformoje tarp birželio 1 d. ir rugpjūčio 13 d. buvo publikuoti 1,2 mln. vaizdo įrašų. Platformoje Twitter tarp liepos 29 d. ir rugpjūčio 17 d. aptinkami 2,2 mln. paminėjimų. Iššūkiui pasiekus piką, per dieną buvo sugeneruojama daugiau nei 70 tūkst. Twitter'io įrašų su grotažymėmis: #IceBucketChallenge, #ALSIceBucketChallenge ir #StrikeOutALS. Skaitmeninės žiniasklaidos platforma Mashable pavadino šį fenomeną: „Šios vasaros Harlem Shake“ (angl. The Harlem Shake of the summer).
Iki kampanijos išpopuliarėjimo, žmonių žinios apie šoninę amiotrofinę sklerozę buvo labai menkos. „ŠAS asociacija“ (angl. ALS Association) teigė, kad daugiau nei pusė amerikiečių nė nebuvo girdėję apie šią ligą, dažnai dar minimą kaip „Lou Gehrigo liga“, kuri buvo pavadinta beisbolo žaidėjo Lou Gehrigo garbei. Apie savo ligą beisbolo žaidėjas viešai pranešė 1939 m.
Po to, kai iššūkis tapo virusiniu socialinėje erdvėje, piniginės aukos išaugo, o žinia apie ligą pasiekė daugiau žmonių. 2014 m. rugpjūčio mėn. apsilankymai šoninės amiotrofinės sklerozės angliškosios Vikipedijos straipsnyje išaugo vidutiniškai nuo 163,3 tūkst. peržiūrų per mėnesį iki 2,89 mln. Panaši tendencija buvo pastebėta ispaniškosios ir vokiškosios Vikipedijos straipsniuose.
Aukojimai
Po kelių savaičių nuo tada, kai iššūkis tapo virusiniu, „The New York Times“ pranešė, kad „ŠAS asociacija“ (angl. ALS Association) nuo liepos 29 d. iki rugpjūčio 21 d. sulaukė 41,8 mln. aukų iš daugiau nei 739 tūkst. naujų rėmėjų. Ši suma buvo dvigubai didesnė nei surinkta 2013 m. sausio 31 d., kuri siekė 19,4 mln. Rugpjūčio 29 d. „ŠAS asociacija“ (angl. ALS Association) paskelbė, kad jų aukos nuo liepos 29 d. viršijo 100 mln. JAV dol. Tiesa, „ŠAS asociacija“ (angl. ALS Association) nėra vienintelė labdaros organizacija, susijusi su šonine amiotrofine skleroze, kuri sulaukė piniginių aukų šuolio: Nors kampanijos metu buvo surinkta didelė suma aukų, tyrimai rodo, kad daugelis dalyvių neparėmė organizacijų piniginėmis aukomis. Kaip teigia „Labdaros ir paramos fondas“ (angl. Charities Aid Foundation), Jungtinėje Karalystėje, kas 6 šios šalies gyventojas prisijungė prie iššūkio, tačiau tik 10% dalyvių prisidėjo piniginėmis aukomis. Jungtinėse Amerikos Valstijose situacija buvo kiek geresnė nei Jungtinėje Karalystėje, tačiau pastebima panaši tendencija. Kiek geresnę aukų situaciją JAV galėjo lemti ir tai, kad iššūkis užgimė būtent šioje šalyje. Tikėtina, kad šis faktas paskatino amerikiečius aktyviau jungtis prie iššūkio ir pajusti artimesnį ryšį su sergančiais tautiečiais.
Australijos transportas
Tramvajai
Nuo XX a. pab. tiesiamos greitojo tramvajaus linijos. Greitasis tramvajus veikia Sidnėjuje (nuo 1997 m.), Gold Kouste (nuo 2014 m.), Niukasle (nuo 2019 m.), Kanberoje (nuo 2019 m.).
Ledinio kibiro iššūkis
Aukojimai
2015 m. liepą amerikiečių žiniasklaidos ir naujienų agentūra „Huffington Post“ paskelbė „ŠAS asociacijos“ (angl. ALS Association) ataskaitą, kaip ir kokiems tikslams buvo panaudotos bei paskirstytos surinktos lėšos. Pranešama, jog 67% aukų (apie 77 mln. JAV dol.) buvo skirti tyrimams, 20% pacientams ir bendruomenės paslaugoms, 9% viešajai ir profesinei edukacijai, 2% papildomam lėšų rinkimui ir 2% mokesčiams.
Jonas Kazimieras Denhofas
Biografija
Jonas Kazimieras Denhofas išsilavinimą gavo jėzuitų kolegiume, Rešliuje ir Pultuske. Baigė jėzuitų kolegiumą Varšuvoje. Užėmė Mogilos abato, Plocko dekano, Varuvos ir Krokuvos kanauninko pareigas. 1670–1674 metais studijavo teologiją ir kanauninkišką teisę Prancūzijoje. 1674 metais išvyko į Romą.
Australijos transportas
Autobusai
Autobusų maršrutus šalyje aptarnauja virš 3 000 valstybinių ir privačių bendrovių. 2011 m. Australijoje buvo registruoti 87 883 autobusai, dauguma jų – vietinės gamybos. Šalyje yra 15 autobusų gamintojų. Miesto autobusais kasmet pervežama apie 1,5 mlrd. keleivių, tarpmiestiniais ir regioniniais – virš 1,5 mln.
Keltai
Keltai veikia Sidnėjuje, Brisbane, Melburne, Perte, Niukasle, Hobarte, Darvine, per Spenserio įlanką, Murėjų, per kitas įlankas ir estuarijas, iš žemyno į salas. Viso yra virš 80 keltų maršrutų, ilgiausias – iš Melburno į Devonportą Tasmanijoje. Miesto keltų maršrutų daugiausia Sidnėjuje ir Brisbane.
Ledinio kibiro iššūkis
Asociatyvios iššūkio versijos
„Ledinio kibiro iššūkis“ paskatino naujų iniciatyvų kūrimą. Jo sėkmė, visuomenės dėmesys ir įsitraukimas parodė, kad žmonės gali susivienyti bendram tikslui. Naujas iššūkis „Mano medis“ (angl. My Tree) buvo inicijuotas, Keraloje, Indijoje. Jo iniciatoriai: bolivudo žvaigždė Padma Shri Dr. Mammoottis, technologijų kompanijos „EasySoft“ generalinis direktorius Abdulas Manafis ir kelionių fotografas Imthias Kadeeras. Iššūkio esmė – sodinti medžių sodinukus ir nominuoti kitus žmones šiam kilniam tikslui.
Jonas Kazimieras Denhofas
Biografija
1686 metais Jonas Kazimieras Denhofas nuo Romos popiežiaus gavo kardinolo saną, o 1687 metų lapkritį buvo paskirtas Čezeno vyskupu Italijoje. 1695–1696 metais buvo kardinolų kolegijos narys. Gyvenimo pabaigoje atsisakė vadovauti Čezenos vyskupijai.
Ledinio kibiro iššūkis
Asociatyvios iššūkio versijos
Po „Mano medis“ iššūkio sekė kita susivienijimo akcija Facebook platformoje, „Knygų sąrašo“ iššūkis, kurio metu socialinio tinklo naudotojai dalijosi savo skaitytų ir labiausiai patikusių knygų sąrašais. 2014 m. rugpjūtį, Indijoje, išpopuliarėjo „Ryžių kibiro iššūkis“, kuris vėliau išplito ir kitose Azijos šalyse. Vietoj to, kad dalyviai apsipiltų kibiru ryžių, aukojo juos nepasiturintiems asmenims ar šeimoms. Tokia iššūkio versija buvo atsakas vandens švaistymui pramoginiams tikslams. miniatiūra|„Pyrago į veidą iššūkio“ akimirka. „Pyrago į veidą iššūkis“ (angl. Pie in the eye challenge) kvietė žmones mesti pyragą į vienas kitą, nominuoti savo pažįstamus ir aukoti Škotijos Huntingtono ligos asociacijai. Tiesa, 2016 m. miuziklo „Padavėja“ komanda inicijavo „Padavėjos pyrago iššūkį“, kad būtų paskleista žinia ir prevencija apie krūties vėžį. Iššūkio konceptas identiškas pirmtakams: mesti pyragą, patalpinti vaizdo įrašą socialinėje erdvėje, nominuoti kitus ir aukoti paramos organizacijoms.
Australijos transportas
Oro transportas
thumb|Qantas bendrovės Airbus A380 lėktuvo pakilimas Sidnėjaus oro uoste Australijos vietinius skrydžius aptarnauja penkios oro bendrovės: Qantas Domestic, Virgin Australia, Jetstar, Tigerair Australia ir Rex. 2019 m. vietiniais skrydžiais pervežta 61,4 mln. keleivių, atlikta 636 tūkst. reisų. Daugiausia keleivių pervežama reisuose tarp didžiųjų miestų. 2017 m. Sidnėjaus–Melburno maršrutas buvo antras pagal skrydžių intensyvumą oro maršutas pasaulyje, Sidnėjaus–Brisbano – aštuntas. 2018–2019 finansiniais metais tarp Sidnėjaus ir Melburno atlikti 60 159, tarp Sidnėjaus ir Brisbano – 35 254, tarp Melburno ir Brisbano – 25 497 reguliarūs reisai. Daugiausia vietinių keleivių aptarnavo Sidnėjaus (27,5 mln.), Melburno (25,9 mln.), Brisbano (17,4 mln.), Perto (8,2 mln.) ir Adelaidės (7,3 mln.) oro uostai.
Reguliarus keleivių susisiekimas su užsienio šalimis vyksta tik oro transportu. 2018–2019 finansiniais metais tarptautiniais skrydžiais pervežta 42,1 mln. keleivių, atlikta 206 tūkst. reisų. Tarptautiniai skrydžiai atliekami iš 14 Australijos oro uostų; daugiausia tarptautinių keleivių aptarnauja Sidnėjaus (17,6 mln., 2018/19 m.), Melburno (11,5 mln.), Brisbano (6,4 mln.), Perto (4,4 mln.) ir Gold Kousto (1,1 mln.) oro uostai. Didžiausias keleivių srautas vyksta Naujosios Zelandijos (7,8 mln., 2018/19 m.), Singapūro (6,3 mln.), Kinijos (3,7 mln.), Jungtinių Arabų Emyratų (3,5 mln.) ir JAV (3,4 mln.) kryptimis. Didžiausia tarptautinių skrydžių bendrovė – Qantas Airways (7,3 mln. keleivių 2018/19 m.).
Ledinio kibiro iššūkis
Asociatyvios iššūkio versijos
Jordanijos komikas Mohammedas Darwaza iniciavo „Žvyro kibiro iššūkį“, kurio metu dalyviai turėjo apsipilti kibiru žvyro. Tokiu poelgiu norėta atkreipti dėmesį į Gazos ir Izraelio konfliktą, kai daugelis žmonių prarado savo namus ir netenko jiems įprasto gyvenimo. Prie šio iššūkio sklaidos nemenkai prisidėjo palestiniečių žurnalistas Aymalas al Aloulas.
Jonas Kazimieras Denhofas
Biografija
1697 metų birželį 48-metis kardinolas Jonas Kazimieras Denhofas mirė Romoje.
Australijos transportas
Krovinių pervežimai
98 % tarptautinių krovinių pervežimų Australijoje atliekami jūrų transportu, 1 % – oro transportu (2017 m.). Vietiniai pervežimai daugiausia vykdomi geležinkeliais (56 %, 2015–2016 finansiniais metais), automobilių tarnsportu pervežama mažiau už trečdalį (29 %), jūrų (pakrantės) transportu – apie septintadalį (15 %) visų Australijos vietinių krovinių. Oro transportu pervežama tik nedidelė dalis (0,01 %) vietinių krovinių. Be to, nemažai naftos ir dujų iš jų gavybos vietų į šalies įmones ir uostus transportuojama vamzdynais. thumb|400px|center|Pagrindinės Australijos krovinių pervežimo kryptys
Ledinio kibiro iššūkis
Asociatyvios iššūkio versijos
„Meilės kibiro iššūkį“ paskleidė rytinis laikraštis „Malayala Manorama“, Keralos valstijoje, Indijoje. Tikslas – pririnkti kibirą daiktų ir juos paaukoti našlaičių prieglaudoms. Pamiršti ir nenaudojami daiktai prikeliami naujam gyvenimui, o naujieji šeimininkai džiaugiasi naujais daiktais. Toks dalijimasis skatina bendrystę bei „apsivalymą“ nuo perteklinių daiktų.
Nemaniūnai (Radviliškis)
Nemaniūnai – buvęs kaimas Radviliškio rajono savivaldybėje, 5 km į šiaurės rytus nuo Alksniupių.
Ledinio kibiro iššūkis
Asociatyvios iššūkio versijos
„Kavos iššūkiui“ (angl. The Kaapi Challenge) atlikti buvo naudojama kava. Tiesa, šis iššūkis buvo skirtas Indijoje esančio miesto, Čenajaus, 375 m. progai paminėti. Jį atliko Čenajaus kriketo komanda „Chennai Super Kings“.
Australijos transportas
Geležinkelių transportas
thumb|BHP Group bendrovės traukinys su geležies rūdos kroviniu Port Hedlande Geležinkeliais daugiausia pervežami birūs kroviniai dideliais atstumais. Virš 80 % visų krovinių sudaro geležies rūda ir akmens anglis, apie 8 % – grūdai, cukrus, mineralinės trąšos ir kiti birūs kroviniai. Didžiausia dalis birių krovinių (geležies rūda ir akmens anglis) pervežama iš jų gavybos vietų į uostus. Kiti kroviniai sudaro apie 8 % visų krovinių ir pervežami daugiausiai Rytinių valstijų–Perto bei Melburno–Brisbano koridoriais. Dėl didėjančios kasybos produkcijos krovinių pervežimai geležinkeliais šalyje nuolat auga.
Ledinio kibiro iššūkis
Kritika
Nepaisant didžiulio pasisekimo ir šlovės, „Ledinio kibiro iššūkis“ sulaukė nemažai kritikos. Manoma, jog kampanijos pateikimas linksmybių kontekste, žmonėms leido užsimiršti apie aukojimą ir žinių apie ligą sklaidą. „The Daily Telegraph“ straipsnyje žurnalistas Willardas Foxtonas apibūdina iššūkį: „Viduriniosios klasės šlapių marškinėlių konkursas paspaudimų ir dėmesio rinkėjams.“ Britų žiniasklaidoje pasirodė ne vienas kritiško požiūrio straipsnis, kuriame teigiama, kad iššūkis tapo galios demonstravimo įrankiu nei priemone surinkti lėšų.
2014 m. rugpjūčio 28 d. „ŠAS asociacija“ (angl. ALS Association) pateikė prašymą įregistruoti terminą „Ice Bucket Challenge“ kaip prekės ženklą, tačiau prašymą atsiėmė jau kitą dieną, nes sulaukė itin aštrios kritikos.
Australijos transportas
Geležinkelių transportas
Australijos kasybos produkciją vežantys traukiniai – vieni ilgiausių pasaulyje. BHP Group bendrovė iškastą geležies rūdą veža 2,4 km ilgio traukiniais su 264 vagonais, kuriuos traukia keturi lokomotyvai. Bendrovei priklauso visų laikų ilgiausio pasaulio traukinio rekordas: 2001 m. birželio 21 d. geležies rūdą vežė 7,3 km ilgio sąstatas su 682 vagonais ir aštuoniais lokomotyvais. Traukinį valdė tik vienas mašinistas.
Ledinio kibiro iššūkis
Alternatyvūs pasirinkimai
Organizacijos, padedančios žmonėms efektyviau įsitraukti į labdaringą veiklą, „Duodame, ką galime“ (angl. Giving what we can) viceprezidentas Williamas MacAskillas pateikė du svarbius teiginius, kurie lėmė jo antipatiją iššūkiui. Visų pirma, jis teigė, kad iššūkis „kanibalizavo“ paramą – žmonės daugiau būtų aukoję kitiems tikslams. Antra, viceprezidentas pridūrė, jog iššūkis skatina savarankišką licencijavimą (angl. moral self-licensing), kai žmonės, įsitraukdami į veiklą, kurią laiko teigiama visuomenei, pateisina savo blogą elgesį. MacAskill’o nuomonė susilaukė nemažai visuomenės kritikos, todėl po kelių dienų organizacijos viceprezidentas išleido tęsinį, kuriame teigia, jog „Ledinio kibiro iššūkis“ turėjo būti skirtas kitiems tikslams, kuriuos jis laiko svarbesniais. Cituodamas amerikiečių ne pelno siekiančios organizacijos „GiveWell“ tyrimą, jis pateikė maliarijos pavyzdį. MacAskill’o teigimu ši liga būtų buvusi žymiai reikšmingesnė priežastis pradėti tokio pobūdžio kampaniją kaip „Ledinio kibiro iššūkis“ ir paskatino aukoti kovos su maliarija fondui (angl. Against Malaria Foundation). MacAskill’o kritiškas požiūris susilaukė nemažai žiniasklaidos dėmesio, o jo mintis citavo net ir tokie naujienų gigantai kaip Forbes, Nonprofit Quarterly bei Boston Review.
Australijos transportas
Automobilių transportas
thumb|Autotraukinys Apie penktadalį visų krovinių automobiliais pervežama Australijos valstijų sostinėse, apie dešimtadalį – kituose miestuose. Kiek mažiau už penktadalį pervežama tarp valstijų sostinių. Apie pusę visų automobilių transportu pervežamų krovinių gabenama valstijų sostinių – vidinių regionų kryptimis bei kitais tarpregioniniais maršrutais.
Virš 95 % autotransporto krovinių vežama sunkesniais nei 4,5 t sunkvežimiais. Tipiški Australijos vilkikai turi priekabą su trimis ašimis, kiekvienoje po 4 ratus, visas sunkvežimis turi 22 ratus. Tolimiems pervežimams paprastai naudojami sunkvežimiai su dviem priekabomis, kiekviena priekaba su 3 ašimis. Nuo 2007 m. nuošaliose vietovėse Australijoje leidžiami naudoti autotraukiniai – vilkikai su trimis ir keturiomis priekabomis. Maksimalus leidžiamas autotraukinio ilgis – 53,5 m, svoris – 135,5 t.
Ledinio kibiro iššūkis
Alternatyvūs pasirinkimai
Kanadiečių žurnalistė, rašanti sveikatos apsaugos temomis, portale Vox.com, Julia Belluz taip pat pateikė panašios kritikos iššūkiui kaip ir MacAskill’as. Belluz savo straipsnyje teigė, kad suaukotų pinigų skaičius dažnai buvo neproporcingas mirčių skaičiui. Anot jos, aukojant pasaulinės reikšmės ligoms, lėšos būtų panaudojamos efektyviau bei turėtų didesnį poveikį žmonėms visame pasaulyje nei aukojant retų ligų gydymui. Tokia ideologija vadovaujasi efektyvaus altruizmo judėjimas (angl. Effective altruism movement), kuris nuolat ieško būdų, kaip efektyviai prisidėti prie kitų žmonių gerovės.
Australijos transportas
Jūrų transportas
thumb|Birių krovinių laivas Shagang Haili Port Hedlande 90 % visų krovinių uostuose – tarptautiniai, 10 % – vietiniai. Vietiniai pervežimai vykdomi pakrančių maršrutais ir per Baso sąsiaurį tarp Australijos žemyninės dalies ir Tasmanijos. Didžiausios vietinių pervežimų kryptys – naftos transportavimas iš gavybos vietų Vakarų Australijoje į perdirbimo gamyklas Perte, geležies rūdos pervežimai iš Pilbaros regiono į Port Kemblą ir Vajalą, Boksitų ir aliuminio oksido pervežimai iš Veipos ir Banberio į Gladstoną ir Džilongą bei įvairių krovinių pervežimai į ir iš Tasmanijos.
Ledinio kibiro iššūkis
Alternatyvūs pasirinkimai
BBC tinklalaidėje „Mažiau ar daugiau“ ekonomistas Timas Harfordas aptarė „Ledinio kibiro iššūkį“ ir svarstė, kaip pasirinkti geriausias labdaros organizacijas, paminėdamas „GiveWell“ kaip teigiamą pavyzdį. Ekonomistas atskleidė, kad pats dalyvavo garsiajame iššūkyje, tačiau piniginę auką nusprendė suteikti ne pelno siekiančiai organizacijai, kuri Užsachario Afrikos šalyse kovoja su parazitinių kirmėlių infekcijos plitimu. Po šios tinklalaidės išleidimo, spaudoje pasirodė BBC žurnalistų straipsnis, kuriame remiamasi Timo Harfordo išsakytais argumentais.
Australijos transportas
Jūrų transportas
Daugiausia krovinių perkraunama geležies rūdą ir akmens anglį eksportuojančiuose uostuose Port Hedlande, Dampyre, Keip Lamberte, Niukasle, Hei Pointe ir Gladstone. Šie uostai aptarnauja apie 80 % viso Australijos uostų eksporto. Pagal perkraunamų krovinių vertę pirmauja didžiųjų šalies miestų uostai Sidnėjus, Melburnas, Brisbanas ir Frimantlas (Pertas). Vietinius pakrančių pervežimus vykdo Australijos bendrovės, tarptautinius – daugiausia užsienio transporto bendrovės.
Oro transportas
Sidnėjus yra didžiausias pagal krovinių apyvartą Australijos oro uostas. Didžiausios krovinių grupės – vaistiniai preparatai, mobilieji telefonai ir kompiuterinė įranga. Perto oro uostas – didžiausias pagal eksporto pervežimus. Svarbiausios eksporto prekių grupės – auksas, žuvis ir mėsa. Melburno oro uostas – antras pagal importo pervežimų apyvartą. Pagrindinės prekės – vaistiniai preparatai ir kompiuterinė įranga. Vietiniuose oro pervežimuose vyrauja laikraščių, ryšulių ir kitų lengvų krovinių pervežimai tarp didžiųjų šalies miestų. Vykdomi atskiri krovininiai reisai arba kroviniai vežami keleiviniais reisais.
Ledinio kibiro iššūkis
Organizacijų ir įžymybių kritika
Į pensiją išėjęs profesionalus imtynininkas Lanceas Stormas (angl. Lance Storm) atsisakė dalyvauti iššūkyje dukart ir paskelbė savo oficialioje interneto svetainėje pranešimą, jog surinktos lėšos yra skiriamos reklamai ir „ŠAS asociacijos“ (angl. ALS Association) populiarinimui, o likusi dalis nukeliauja farmacijos įmonėms ir taip jau užsiimančioms šios ligos moksliniais tyrimais. Stormas užsiminė, kad iš tiesų norint padėti žmonėms, kenčiantiems nuo ŠAS, aukoti reikia tiesiogiai.
Prieš abortus ir eutanaziją pasisakančio judėjimo „Live Action“ aktyvistė Lila Rose kritikavo aukojančius „ŠAS asociacijai“, nes ŠAS ligos tyrimams naudojamos embrioninės kamieninės ląstelės. Panaši organizacija „Šeimos tyrimų centras“ (angl. Family Research Council) pasiūlė, kad žmonės, dalyvaujantys iššūkyje, aukotų pinigus „Vidurio Vakarų kamieninių ląstelių terapijos centrui“ (angl. Midwest Stem Cell Therapy Center), „Mayo klinikai“ (angl. Mayo Clinic) bei „Jono Pauliaus II medicininių tyrimų centrui“ (angl. John Paul II Medical Research Institute). Visos trys įstaigos užsiima suaugusių žmonių kamieninių ląstelių klinikiniais tyrimais. Cincinačio arkivyskupija kartu su 113 mokyklų taip pat paragino aukoti jau minėtoms organizacijoms, nes tyrimai, naudojantys embrionines kamienines ląsteles, prieštarauja katalikų bažnyčios mokymui.
Gyvūnų teisių organizacija PETA pažėrė kritikos iššūkiui, teigdami, jog surinktos lėšos bus naudojamos archajiškiems ir skausmingiems bandymams su gyvūnais. Amerikiečių prodiuseris Russellas Simmonsas, aktorė Pamela Anderson ir atlikėja bei dainų rašytoja Grimes aršiai kritikavo „ŠAS asociacijos“ lėšų panaudojimą bandymams su gyvūnais. Pamela Anderson socialiniame tinkle Facebook rašė: „Bandymas atrasti gydymą žmonių ligoms, naudojant neveiksmingus ir pasenusius metodus, yra gėda visai žmonijai.“
Susitelkimas į triuką
Amerikiečių kaskadininkas ir televizijos veikėjas Steve-O kvestionavo kampanijos esmę, nes, jo teigimu, daugelio įžymybių vaizdo įrašuose trūko informacijos apie aukojimą įvairioms ŠAS ligos organizacijoms, taip pat pridūrė, kad pradiniai 15 mln. JAV dol. buvo nereikšmingi, turint omenyje įžymybių finansines galimybes bei įtaką. Steve-O teigė, kad peržiūrėjęs įžymių žmonių vaizdo įrašus, apie aukojimo svarbą išgirdo tik Charlio Sheeno ir Billo Gateso publikuotose įrašuose.
Pavojus sveikatai
2014 m. rugpjūčio 22 d. Detroito medicinos centre dirbantis gydytojas Brianas O’Neillas perspėjo, kad dalyvavimas iššūkyje gali turėti neigiamų pasekmių sveikatai. Ledinis vanduo gali pakenkti kraujospūdžiui, o tokiu atveju, dalyvis neteks sąmonės. Gydytojas iššūkio itin nerekomenduoja atlikti žmonėms, vartojantiems kraujospūdį reguliuojančius vaistus. Nebuvo apsieita ir be traumų, platformoje YouTube apstu vaizdo įrašų, kuriuose iššūkio dalyviai nukenčia, atsitiktinai iš rankų paleidus kibirą, pilną ledinio vandens. Viena iš daugelio dalyvių, Martha Cook, nukentėjo, kai aštuonmetis jos sūnėnas netyčia paleido kibirą, pilną ledinio vandens, jai ant galvos. Moteris teigė, kad kibiro svoris ją pargriovė ant žemės, o kibire liko įlenkimas.
Plakatas „Michaelo istorija“
„Michaelo istorija“ (angl. "Michael's Story") – tai 2015 m. iššūkiui atgaivinti skirtos reklaminės kampanijos „Buvusi vasara“ plakatas, skatinantis susimąstyti. Tiesa, toks Jungtinės Karalystės „Motorinių neuronų ligų asociacijos“ (angl. Motor Neurone Disease Association) mėginimas atkreipti dėmesį susilaukė daug kritikos dėl grasinančio tono, pastebimo plakate. Kampanijos veidu tapo Michaelas Smithas, kuris atsisakė prisijungti prie iššūkio, o kiek vėliau jam buvo diagnozuota ši liga. Plakate rašoma: „Praeitą vasarą aš buvau vienintelis žmogus, savo aplinkoje, kuris atsisakė prisijungti prie iššūkio. Po penkių mėnesių man buvo diagnozuota motorinių neuronų liga.“ Toks tekstas daugeliui pasirodė kontraversiškas, o kritikai teigė, kad galima suprasti, jog Smithas nusipelnė ligos dėl atsisakymo priimti iššūkį. miniatiūra|Sausra Kalifornijoje. 2014 m., spalio 21 d.
Vandens švaistymas
Meteorologas Jason‘as Samenow‘as apytikriai nustatė, kad piko metu, 2014 m., apie 5 mln. galonų vandens buvo panaudoti iššūkiui įvykdyti. Vienam iššūkiui atlikti (socialiniuose tinkluose aptinkami 1,2 mln. iššūkio vaizdo įrašų) vidutiniškai buvo sunaudojama ¼ galono vandens.
2014 m. sausio mėn. buvęs Kalifornijos valstijos gubernatorius Jerris Brownas teigė, kad valstijoje skelbiama specialioji padėtis dėl itin didelės sausros. Kai iššūkis tapo populiarus, valstijoje vis dar buvo paskelbta specialioji padėtis, todėl buvo susilaukta nemažai kritikos iš vietinių žinių kanalų dėl vandens švaistymo. Panašiu metu derlinguose Kinijos regionuose, pavyzdžiui, Henane, taip pat siautė sausra. 2014 m. rugpjūčio 22 d. Henano gyventojai susirinko protestuoti prieš iššūkį, laikydami plakatus su užrašais: „Henane, prašome, pasakyk NE „Ledinio kibiro iššūkiui!“
Kad būtų išvengta geriamo vandens švaistymo, daugelis dalyvių naudojo vandens telkinių vandenį. Viena iš iššūkio dalyvių, atlikėja Carole King, naudojo upelio vandenį, kuris tuojau pat buvo grąžintas atgal. YouTube vaizdo įrašų kūrėjas Killer Clown iššūkį atliko panaudodamas lietaus vandenį. Valstijai susilaukus tiek daug kritikos, kai kurie dalyviai iššūkį atliko apsipildami purvu, vietoj vandens.
Kai kurios ŠAS organizacijos, pavyzdžiui „ŠAS terapijos institutas“ (angl. ALS Therapy Development Institute) išleido gaires, kaip sumažinti vandens naudojimą, pakeičiant jį kitomis alternatyvomis, pavyzdžiui, pripildant kibirą kojinėmis.
Akmenė (Panevėžys)
Akmenė – buvęs kaimas Panevėžio rajono savivaldybėje, 3 km į šiaurę nuo Krekenavos.
Aleksandravas (Rukainiai)
Aleksandravas – buvęs viensėdis Vilniaus rajono savivaldybėje, 3 km į pietvakarius nuo Senasalio, apsuptas miškų.
Antanava (Aukštelkai)
Antanava – buvęs kaimas Radviliškio rajono savivaldybėje, 3 km į pietryčius nuo Radviliškio.